CELEX: 62013TN0084
Language: sk
Date: 2013-02-14 00:00:00
Title: Vec T-84/13: Žaloba podaná 14. februára 2013 — Samsung SDI a i./Komisia

13.4.2013   
            
            
               SK
            
            
               Úradný vestník Európskej únie
            
            
               C 108/32
            
         Žaloba podaná 14. februára 2013 — Samsung SDI a i./Komisia
   (Vec T-84/13)
   2013/C 108/81
   Jazyk konania: angličtina
   
      Účastníci konania
   
   
      Žalobkyne: Samsung SDI Co. Ltd (Gyeonggi-do, Kórea), Samsung SDI Germany GmbH (Berlín, Nemecko), Samsung SDI (Malaysia) Bhd (Negeri Sembilan Darul Khusus, Malajzia) (v zastúpení: G. Berrisch, advokát, D. Hull, solicitor, a L.-A. Grelier, advokát)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil článok 1 ods. 2 a článok 2 ods. 2 rozhodnutie Komisie C(2012) 8839 final z 5. decembra 2012 vo veci COMP/39437 — elektrónky pre obrazovky televízorov a počítačov (napadnuté rozhodnutie) v rozsahu, v akom sa týkajú žalobkýň,
            
         
               —
            
            
               subsidiárne čiastočne zrušil článok 1 ods. 2 rozhodnutia v rozsahu, v akom sa týka dátumu začatia a ukončenia účasti žalobkýň na porušení v oblasti elektróniek pre televízory („CPT“), a znížil pokutu uloženú žalobkyniam v článku 2 ods. 2 napadnutého rozhodnutia,
            
         
               —
            
            
               zaviazal žalovanú na náhradu trov konania,
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú tri žalobné dôvody týkajúce sa porušenia CPT. Pokiaľ ide o porušenie v oblasti elektróniek pre monitory počítačov („CDT“) žalobkyne uvádzajú tri žalobné dôvody.
   Pokiaľ ide o porušenie CPT žalobkyne uvádzajú nasledujúce žalobné dôvody:
   
               1.
            
            
               Prvý žalobný dôvod je založený na tvrdení, že Komisia sa dopustila chyby pri uplatnení článku 101 ZFEÚ, keď konštatovala existenciu jediného a nepretržitého porušenia pokrývajúceho všetky druhy CTP počas celého obdobia trvania porušenia a všetky dojednania uskutočnené v Ázii.
            
         
               2.
            
            
               Druhý žalobný dôvod je subsidiárne založený na tvrdení, že Komisia sa dopustila chyby pri určení dátumu tak začiatku ako aj konca účasti žalobkýň na porušení CPT, čo viedlo k celkovému predĺženiu účasti na kartely najmenej o šestnásť mesiacov.
            
         
               3.
            
            
               Tretí žalobný dôvod je subsidiárne založený na tvrdení, že rozhodnutie Komisie neposkytnúť žalobkyniam zhovievavosť vo forme maximálneho 50 % zníženie pokuty je založené na nepravdivých a zjavne nesprávnych skutočnostiach.
            
         Pokiaľ ide o porušenie CDT žalobkyne uvádzajú nasledujúce žalobné dôvody:
   
               1.
            
            
               Prvý žalobný dôvod je založený na tvrdení, že Komisia porušila Usmernenia k metóde stanovenia pokút (1), keď do hodnoty predaja pri výpočte pokuty zaradila predaj CDT doručený spoločnosti Samsung Electronics do Európy bez ohľadu na skutočnosť, že hospodárska súťaž týkajúca sa tohto predaja sa odohrala v celom rozsahu v Kórei.
            
         
               2.
            
            
               Druhý žalobný dôvod je založený na tvrdení, že Komisia porušila Usmernenia k metóde stanovenia pokút, keď pri výpočte pokuty zohľadnila priemerný ročný obrat počas celého obdobia porušenia, pričom sa odklonila od pravidla zohľadniť posledný celý obchodný rok počas porušenia.
            
         
               3.
            
            
               Tretí žalobný dôvod je založený na tvrdení, že rozhodnutie Komisie neposkytnúť žalobkyniam zhovievavosť vo forme maximálneho 50 % zníženie pokuty je založené na nepravdivých a zjavne nesprávnych skutočnostiach.
            
         
      (1)  Usmernenia k metóde stanovenia pokút uložených podľa článku 23 ods. 2 písm. a) nariadenia č. 1/2003 (Ú. v. EÚ C 210, s. 2).